title: Komission täytäntöönpanoasetus (EU) N:o 491/2011, annettu 19 päivänä toukokuuta 2011 , edustavien hintojen vahvistamisesta siipikarjanliha- ja muna-alalla sekä muna-albumiinille ja asetuksen (EY) N:o 1484/95 muuttamisesta

text:
               20.5.2011

               FI

               Euroopan unionin virallinen lehti

               L 133/16

         KOMISSION TÄYTÄNTÖÖNPANOASETUS (EU) N:o 491/2011,
   annettu 19 päivänä toukokuuta 2011,
   edustavien hintojen vahvistamisesta siipikarjanliha- ja muna-alalla sekä muna-albumiinille ja asetuksen (EY) N:o 1484/95 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 143 artiklan,
   ottaa huomioon muna-albumiinin ja maitoalbumiinin yhteisestä kauppajärjestelmästä 7 päivänä heinäkuuta 2009 annetun neuvoston asetuksen (EY) N:o 614/2009 (2) ja erityisesti sen 3 artiklan,
   sekä katsoo seuraavaa:

               (1)

               Komission asetuksessa (EY) N:o 1484/95 (3) vahvistetaan siipikarjanliha- ja muna-alan sekä muna-albumiinin tuonnissa sovellettavien lisätullien järjestelmän soveltamista koskevat yksityiskohtaiset säännöt ja edustavat hinnat.

               (2)

               Siipikarjanliha- ja muna-alan tuotteiden ja muna-albumiinin edustavien hintojen vahvistamisen perustana olevien tietojen säännöllisen tarkastuksen perusteella on välttämätöntä muuttaa eräiden tuotteiden edustavat tuontihinnat ottaen huomioon hintojen vaihtelu alkuperän mukaan. Sen vuoksi edustavat hinnat olisi julkaistava.

               (3)

               Markkinoiden tilanne huomioon ottaen tätä muutosta on tarpeen soveltaa mahdollisimman nopeasti.

               (4)

               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 1484/95 liite I tämän asetuksen liitteellä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä toukokuuta 2011.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 181, 14.7.2009, s. 8.

      (3)  EYVL L 145, 29.6.1995, s. 47.

      LIITE
      edustavien hintojen vahvistamisesta siipikarjanliha- ja muna-alalla sekä muna-albumiinille ja asetuksen (EY) N:o 1484/95 muuttamisesta 19 päivänä toukokuuta 2011 annettuun komission asetukseen

            ”LIITE I

                        CN-koodi

                        Tavaran kuvaus

                        Edustava hinta
                        (euroa/100 kg)

                        3 artiklan 3 kohdassa tarkoitettu vakuus
                        (euroa/100 kg)

                        Alkuperä (1)

                        0207 12 10

                        Kanaa, paloittelemattomana, kynittynä ja puhdistettuna (ns. 70-prosenttista kanaa), tai muussa muodossa, jäädytetty

                        116,4

                        0

                        AR

                        0207 12 90

                        Kanaa, paloittelemattomana, kynittynä ja puhdistettuna (ns. 65-prosenttista kanaa), tai muussa muodossa, jäädytetty

                        139,9

                        0

                        BR

                        127,3

                        0

                        AR

                        0207 14 10

                        Luuttomat palat, kukkoa tai kanaa, jäädytetyt

                        212,3

                        26

                        BR

                        241,1

                        18

                        AR

                        322,3

                        0

                        CL

                        0207 27 10

                        Kalkkunaa, paloiteltu, luuton, jäädytetty

                        336,4

                        0

                        BR

                        0408 11 80

                        Munankeltuainen

                        348,6

                        0

                        AR

                        0408 91 80

                        Kuorettomat linnunmunat, kuivatut

                        372,9

                        0

                        AR

                        1602 32 11

                        Kypsentämättömät valmisteet, kukkoa tai kanaa

                        266,9

                        6

                        BR

                        3502 11 90

                        Muna-albumiini (ovalbumiini), kuivattu

                        602,6

                        0

                        AR

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ’ZZ’ tarkoittaa ’muuta alkuperää’.”


title: Neuvoston täytäntöönpanoasetus (EU) N:o 1049/2011, annettu 20 päivänä lokakuuta 2011 , Afganistanin tilanteen johdosta tiettyihin henkilöihin, ryhmiin, yrityksiin ja yhteisöihin kohdistettavista rajoittavista toimenpiteistä annetun asetuksen (EU) N:o 753/2011 11 artiklan 1 kohdan täytäntöönpanosta

text:
               21.10.2011

               FI

               Euroopan unionin virallinen lehti

               L 276/2

         NEUVOSTON TÄYTÄNTÖÖNPANOASETUS (EU) N:o 1049/2011,
   annettu 20 päivänä lokakuuta 2011,
   Afganistanin tilanteen johdosta tiettyihin henkilöihin, ryhmiin, yrityksiin ja yhteisöihin kohdistettavista rajoittavista toimenpiteistä annetun asetuksen (EU) N:o 753/2011 11 artiklan 1 kohdan täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 215 artiklan 4 kohdan,
   ottaa huomioon Afganistanin tilanteen johdosta tiettyihin henkilöihin, ryhmiin, yrityksiin ja yhteisöihin kohdistettavista rajoittavista toimenpiteistä 1 päivänä elokuuta 2011 annetun neuvoston asetuksen (EU) N:o 753/2011 (1) ja erityisesti sen 11 artiklan 1 kohdan
   sekä katsoo seuraavaa:

               (1)

               Neuvosto hyväksyi 1 päivänä elokuuta 2011 asetuksen (EU) N:o 753/2011.

               (2)

               Yhdistyneiden kansakuntien turvallisuusneuvoston päätöslauselman 1988 (2011) 30 kohdan nojalla perustettu YK:n turvallisuusneuvoston komitea hyväksyi 4 päivänä lokakuuta 2011 kolmen henkilön lisäämisen luetteloon henkilöistä, ryhmistä, yrityksistä ja yhteisöistä, joihin kohdistetaan rajoittavia toimenpiteitä.

               (3)

               Asetuksen (EU) N:o 753/2011 liite I olisi muutettava tämän mukaisesti,

         ON HYVÄKSYNYT TÄMÄN ASETUKSEN:
   1 artikla
   Lisätään tämän asetuksen liitteessä luetellut henkilöt asetuksen (EU) N:o 753/2011 liitteessä I olevaan luetteloon.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Luxemburgissa 20 päivänä lokakuuta 2011.

            Neuvoston puolesta

            Puheenjohtaja

         M. SAWICKI

      (1)  EUVL L 199, 2.8.2011, s. 1.

      LIITE

         LUETTELO 1 ARTIKLASSA TARKOITETUISTA HENKILÖISTÄ

                  1)

                  Faizullah Noorzai Akhtar Mohammed Mira Khan (alias: a) Hajji Faizullah Khan Noorzai, b) Haji Faizuulah Khan Norezai, c) Haji Faizullah Khan, d) Haji Fiazullah Khan, e) Haji Faizullah Khan Noori, f) Haji Faizullah Noor, g) Haji Pazullah Noorzai, h) Haji Mullah Faizullah)
                  Arvonimi: Haji. Osoite: Boghra Road, Miralzein kylä, Chaman, Balochistanin maakunta, Pakistan.
                  Syntymäaika: a) 1962, b) 1961, c) 1968–1970.
                  Syntymäpaikka: a) Lowy Kariz, Spin Boldakin piiri, Kandaharin maakunta, Afganistan, b) Kadanay, Spin Boldakin piiri, Kandaharin maakunta, Afganistan.
                  Kansalaisuus: Afganistan.
                  Lisätietoja: a) Merkittävä Talebanin rahoittaja. b) Toimittanut Talebanin taistelijoille vuoden 2009 puolivälistä lähtien aseita, ampumatarvikkeita, räjähteitä ja lääkintätarvikkeita, kerännyt varoja Talebanille ja antanut Talebanin taistelijoille koulutusta Afganistanin ja Pakistanin raja-alueella. c) On aiemmin järjestänyt ja rahoittanut Talebanin operaatioita Kandaharin maakunnassa Afganistanissa. d) On vuodesta 2010 matkustanut Dubaihin, Yhdistyneisiin arabiemiirikuntiin ja Japaniin ja omistanut yrityksiä näissä maissa. e) Kuuluu Nurzai-heimon Miralzai-alaryhmään. f) Malik Noorzain veli. g) Isän nimi on Akhtar Mohammed (alias: Haji Mira Khan).
                  YK nimennyt: 4.10.2011.
                  Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:
                  Faizullah Noorzai Akhtar Mohammed Mira Khan on toiminut merkittävänä Talebanin rahoittajana, jolle korkea-arvoiset Taleban-johtajat ovat antaneet sijoitusvaroja. Hän on kerännyt Talebanille Persianlahden alueen lahjoittajilta yli 100 000 Yhdysvaltain dollaria ja lahjoitti vuonna 2009 osan omasta omaisuudestaan. Hän on myös tukenut taloudellisesti erästä Taleban-komentajaa Kandaharin maakunnassa, ja hankkinut rahoitusta sellaisten Talebanin ja Al-Qaidan taistelijoiden koulutuksen tueksi, joiden oli määrä hyökätä liittouman ja Afganistanin armeijan joukkoja vastaan. Vuoden 2005 puolivälistä lähtien Faizullah on järjestänyt ja rahoittanut Talebanin operaatioita Kandaharin maakunnassa Afganistanissa. Taloudellisen tuen antamisen lisäksi Faizullah on muutenkin edistänyt Talebanin koulutusta ja operaatioita. Vuoden 2009 puolivälistä lähtien Faizullah on toimittanut aseita, ampumatarvikkeita, räjähteitä ja lääkintätarvikkeita Etelä-Afganistanin Taleban-taistelijoille. Vuoden 2008 puolivälissä Faizullah vastasi Talebanin itsemurhapommi-iskujen tekijöiden majoituksesta ja heidän kuljettamisestaan Pakistanista Afganistaniin. Faizullah on myös toimittanut Talebanille ilmatorjuntaohjuksia, auttanut Talebanin taistelijoiden kuljetuksissa Helmandin maakunnassa Afganistanissa, helpottanut Talebanin itsemurhapommi-iskujen toteuttamista ja antanut radioita ja ajoneuvoja Talebanin jäsenille Pakistanissa.
                  Vuoden 2009 puolivälistä lähtien Faizullah piti madrassaa (uskonnollinen koulu) Afganistanin ja Pakistanin raja-alueella, josta Talebanille kerättiin kymmeniä tuhansia dollareja. Faizullahin madrassan tiloja käytettiin Talebanin taistelijoiden kouluttamiseen omatekoisten räjähteiden valmistamiseksi ja käyttämiseksi. Vuoden 2007 lopusta lähtien Faizullahin madrassaa käytettiin myöhemmin Kandaharin maakuntaan Afganistaniin lähetettyjen Al-Qaidan taistelijoiden koulutukseen.
                  Vuonna 2010 Faizullah piti toimistoja ja mahdollisesti omisti kiinteää omaisuutta, mukaan lukien hotelleja, Dubaissa sekä Yhdistyneissä arabiemiirikunnissa. Faizullah matkusti säännöllisesti Dubaihin ja Japaniin veljensä Malik Noorzain (TI.N.154.11) kanssa autojen, autonosien ja vaatteiden tuontitarkoituksessa. Vuoden 2006 alusta Faizullah omisti yrityksiä Dubaissa ja Japanissa.

                  2)

                  Malik Noorzai (alias: a) Hajji Malik Noorzai b) Hajji Malak Noorzai c) Haji Malek Noorzai, d) Haji Maluk, e) Haji Aminullah).
                  Arvonimi: Haji. Syntymäaika: a) 1957, b) 1960.
                  Kansalaisuus: Afganistan.
                  Lisätietoja: a) Talebanin rahoittaja. b) Omistaa yrityksiä Japanissa ja matkustaa usein Dubaihin, Yhdistyneisiin arabiemiirikuntiin ja Japaniin. c) On vuodesta 2009 edistänyt Talebanin toimintaa muun muassa värväyksen ja logistisen tuen kautta. d) Uskotaan oleskelevan Afganistanin ja Pakistanin raja-alueella. e) Kuuluu Nurzai-heimoon. f) Faizullah Noorzai Akhtar Mohammed Mira Khanin veli.
                  YK nimennyt: 4.10.2011
                  Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:
                  Malik Noorzai on Pakistanissa toimiva liikemies, joka on antanut taloudellista tukea Talebanille. Malik ja hänen veljensä Faizullah Noorzai Akhtar Mohammed Mira Khan (TI.M.153.11) ovat sijoittaneet eri liikeyrityksiin miljoonia dollareita Talebanin puolesta. Vuoden 2008 lopussa Talebanin edustajat lähestyivät Malikia liikemiehenä, jolle he halusivat antaa Talebanin varoja sijoittamista varten. Ainakin vuodesta 2005 Malik on myös henkilökohtaisesti lahjoittanut kymmeniä tuhansia dollareita ja toimittanut Talebanille satoja tuhansia dollareita, joista osa on kerätty Persianlahden alueen ja Pakistanin lahjoittajilta ja osa on Malikin omia varoja. Malik on myös hoitanut Pakistanissa hawala-tiliä, johon on muutaman kuukauden välein tehty kymmenien tuhansien dollarien tilisiirtoja Persianlahden alueelta Talebanin toiminnan tukemiseksi. Malik on myös helpottanut Talebanin toimia. Vuonna 2009 Malik oli toiminut 16 vuoden ajan päävastuuhenkilönä Afganistanin ja Pakistanin raja-alueella sijaitsevassa madrassassa (uskonnollinen koulu), jota Taleban käytti värväämiensä taistelijoiden asenteenmuokkaukseen ja kouluttamiseen. Malik muun muassa toimitti varat madrassan tukemiseksi. Yhdessä veljensä kanssa Malik on myös osallistunut Talebanin itsemurhaiskuissa käytettävien ajoneuvojen säilytyksen järjestämiseen ja auttanut Talebanin taistelijoiden kuljetuksia Helmandin maakunnassa Afganistanissa. Malik omistaa liikeyrityksiä Japanissa ja käy usein Dubaissa ja Japanissa liikematkoilla. Jo vuonna 2005 Malik omisti Afganistanissa ajoneuvojen tuontiyrityksen, joka tuotti maahan ajoneuvoja Dubaista ja Japanista. Hän on tuonut maahan autoja, autonosia ja vaatteita Dubaista ja Japanista liikeyrityksiään varten, joihin kaksi Taleban-komentajaa on tehnyt investointeja. Vuoden 2010 puolivälissä Malik ja hänen veljensä saivat aikaan satojen rahtikonttien vapauttamisen; konttien arvo oli arvioitu miljooniksi dollareiksi, ja Pakistanin viranomaiset olivat aiemmin samana vuonna takavarikoineet ne, koska vastaanottajilla epäiltiin olevan terrorismiyhteyksiä.

                  3)

                  Abdul Aziz Abbasin (alias: Abdul Aziz Mahsud).
                  Syntymäaika: 1969.
                  Syntymäpaikka: Sheykhanin kylä, Pirkowtin alue, Orgunin piiri, Paktikan maakunta, Afganistan.
                  Lisätietoja: Keskeinen komentaja Haqqani-verkostossa Sirajuddin Jallaloudine Haqqanin alaisuudessa (TI.H.144.07.). Orgunin piirin (Paktikan maakunta, Afganistan) Taleban-varjokuvernööri alkuvuodesta 2010. Johti Paktikan maakunnassa muille kuin afganistanilaisille taistelijoille tarkoitettua koulutusleiriä. On ollut mukana aseiden kuljetuksessa Afganistaniin.
                  YK nimennyt: 4.10.2011.
                  Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:
                  Abdul Aziz Abbasin on keskeinen komentaja Haqqani-verkostossa, joka on Talebanin kanssa liittoutunut ryhmittymä ja toimii Itä-Afganistanista ja Pakistanin liittovaltion heimoalueilla sijaitsevasta Pohjois-Waziristanista käsin. Vuoden 2010 alusta lähtien Abbasin otti vastaan käskyjä Sirajuddin Haqqanilta (TI.H.144.07), joka nimitti hänet toimimaan Talebanin varjokuvernöörinä Orgunin piirissä Paktikan maakunnassa Afganistanissa. Abbasin komentaa Talebanin taistelijoiden ryhmää ja on avustanut Paktikan maakunnassa sijaitsevan ulkomaalaisten taistelijoiden koulutusleirin hoitamisessa. Abbasin on myös osallistunut Afganistanin hallituksen joukoille tarvikkeita kuljettavien ajoneuvojen väijytyksiin ja aseiden kuljettamiseen Afganistaniin.


title: Komission täytäntöönpanoasetus (EU) N:o 1156/2013, annettu 14 päivänä marraskuuta 2013 , tiettyjen tavaroiden luokittelusta yhdistettyyn nimikkeistöön

text:
               16.11.2013

               FI

               Euroopan unionin virallinen lehti

               L 306/8

         KOMISSION TÄYTÄNTÖÖNPANOASETUS (EU) N:o 1156/2013,
   annettu 14 päivänä marraskuuta 2013,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:

               (1)

               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

               (2)

               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

               (3)

               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

               (4)

               On aiheellista säätää, että sitovien tariffitietojen haltija voi neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.

               (5)

               Tässä asetuksessa säädetyt toimenpiteet ovat tullikoodeksikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä marraskuuta 2013.

            Komission puolesta, puheenjohtajan nimissä

         Algirdas ŠEMETA

            Komission jäsen

      (1)  EYVL L 256, 7.9.1987, s. 1.

      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).

      LIITE

                  Tavaran kuvaus

                  Luokittelu
                  (CN-koodi)

                  Perusteet

                  (1)

                  (2)

                  (3)

                  Epätäydellinen nestekidenäyttöinen (LCD) väritelevisio, jossa ei ole ns. viritintä ja jonka kuvaruudun läpimitta on noin 81 cm (32 tuumaa), jonka mitat (ilman jalustaa) ovat noin 75 × 44 × 5 cm, ja

                              —

                              jonka alkuperäinen erottelutarkkuus on 1 920 × 1 080 pikseliä,

                              —

                              jonka kuvasuhde on 16:9,

                              —

                              jonka pikselien jakoväli on 0,369 mm,

                              —

                              jossa on kaksi 10 W:n kaiutinta,

                              —

                              jossa on virta- ja ohjauspainikkeita, mukaan lukien kanavanvalintapainikkeita,

                              —

                              jossa on paikka, johon voidaan yhdistää ns. viritinmoduuli, joka koostuu radiotaajuuspiireistä (RF-lohko), välitaajuuspiireistä (IF-lohko) ja demodulaatiopiireistä (DEM-lohko). Kun viritinmoduuli on yhdistetty laitteeseen, laitteella voidaan ottaa vastaan digitaalisia televisiosignaaleja.

                        Laitteessa on seuraavat videoliitännät:

                              —

                              kaksi HDMI-liitäntää,

                              —

                              komposiittituloliitäntä,

                              —

                              komponenttituloliitäntä.

                        Laite on varustettu myös MPEG-dekooderilla digitaalisten videosignaalien purkamiseksi ja elektroniikalla kanavanvalinnan (virittämisen) ja kanavapaikkojen muistiin tallentamisen ohjaamiseksi.
                  Laitteessa on kiinteä, kallistumaton jalusta ja pyörintämekanismi, ja se esitetään tullille kaukosäätimen kanssa.

                  8528 72 40

                  Luokittelu määräytyy yhdistetyn nimikkeistön 1 yleisen tulkintasäännön, 2 yleisen tulkintasäännön a alakohdan ja 6 yleisen tulkintasäännön sekä CN-koodien 8528, 8528 72 ja 8528 72 40 nimiketekstien mukaisesti.
                  Kun otetaan huomioon laitteen objektiiviset ominaisuudet eli se, että siinä on paikka ns. virittimen yhdistämiseksi, MPEG-dekooderi ja elektroniikka kanavanvalinnan (virittämisen) ja kanavapaikkojen muistiin tallentamisen ohjaamiseksi, laitteella on täydellisen televisiovastaanottimen olennaiset ominaisuudet. Näin ollen luokittelu alanimikkeeseen 8528 51 tai 8528 59 monitoriksi ei tule kyseeseen.
                  Tämän vuoksi laite on luokiteltava CN-koodiin 8528 72 40 televisiovastaanottimeksi, jonka kuvaruudussa käytetään nestekidenäyttötekniikkaa.


title: Komission täytäntöönpanoasetus (EU) N:o 1247/2013, annettu 28 päivänä marraskuuta 2013 , erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä [Jamón de Trevélez (SMM)]

text:
               4.12.2013

               FI

               Euroopan unionin virallinen lehti

               L 323/20

         KOMISSION TÄYTÄNTÖÖNPANOASETUS (EU) N:o 1247/2013,
   annettu 28 päivänä marraskuuta 2013,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä [Jamón de Trevélez (SMM)]
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Espanjan esittämän pyynnön, joka koski komission asetuksen (EY) N:o 1855/2005 (2) nojalla rekisteröidyn suojatun maantieteellisen merkinnän ”Jamón de Trevélez” eritelmän muutoksen hyväksymistä.

               (2)

               Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä
                   (3).

               (3)

               Koska komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, eritelmän muutos olisi hyväksyttävä,

         ON HYVÄKSYNYT TÄMÄN ASETUKSEN:
   1 artikla
   Hyväksytään tämän asetuksen liitteessä olevaa nimitystä koskeva eritelmän muutos, joka on julkaistu Euroopan unionin virallisessa lehdessä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä marraskuuta 2013.

            Komission puolesta, puheenjohtajan nimissä

         Dacian CIOLOȘ

            Komission jäsen

      (1)  EUVL L 343, 14.12.2012, s. 1.

      (2)  EUVL L 297, 15.11.2005, s. 5.

      (3)  EUVL C 179, 25.6.2013, s. 40.

      LIITE
      Ihmisravinnoksi tarkoitetut perussopimuksen liitteeseen I kuuluvat maataloustuotteet:

         Luokka 1.2 –   Lihavalmisteet (kuumennetut, suolatut, savustetut jne.)

      ESPANJA
      Jamón de Trevélez (SMM)